Rahujė
Rahujė (isp. Río Rahue, mapu. Rawe) – upė Čilėje, Los Lagoso regione; Bueno kairysis intakas. Prasideda Rupanko ežere, telkšančiame vakarinėse Andų pašlaitėse. Teka į šiaurės vakarus, plačia, vandeninga vaga. Aukštupyje ir vidurupyje teka lyguma, įteka į Bueną ties Los Rioso ir Los Lagoso regionų sandūra. Svarbiausi intakai: Koihuekas, Negras, Damasas. Prie Rahujės upės įsikūręs Osorno miestas.